З тых паўтары тысячы творцаў, якіх аб’ядноўвае Беларускі саюз мастакоў, больш-менш рэгулярна выстаўляюцца хіба сотні, калі не дзясяткі. Адпаведна, патрэба ў кантакце з публікай ёсць і ў гэтых колах. Аднак у сваёй большасці прафесійныя мастакі сустрэлі праект вельмі негатыўна. З такім меркаваннем, што ў ім губляецца адна з галоўных місій мастацтва — выхаваўчая. І што нельга дэманстраваць дрэнны густ. Меншасць у праекце ўдзел прыняла. Работы Зоі Луцэвіч, Настассі Бурко-Дземідзюк, Сяргея Плотнікава і іншых нядрэнна падмацоўваюць гэтую выставу.